તેજસ્વી ભગવાન વિષ્ણુના આવચનો સાંભળી શ્રી લક્ષ્મીજીએ શંકા કરતાં કહ્યું કે -ભગવાન જો આપનું સ્વરૂપ સ્વયં પરમાનંદમય અને મનવાણીથી ગતિથી પર છે. તો શ્રી ગીતા એનો બોધ કઈ રીતે કરાવે છે? મારી આ શંકાનું નિવારણ કરો. શ્રી ભગવાન બોલ્યા-હે સુંદરી! સાંભળો હું શ્રી ગીતામાં મારી સ્થિતિનું વર્ણન કરૂ છું ક્રમશઃ પાંચ અધ્યાયને મારાં પાંચ મુખ જાણો, દશ અધ્યાયો ને મારી ભૂજાઓ જાણો, એક અધ્યાય ઉદર અને બે અધ્યાયને બંને પગ જાણો. આમ અઢાર અધ્યાયોની ઇશ્ર્વરીય મૂર્તિજ સમજવી જોઇએ. આ જાણવા માત્રથી મહાન પાપોનો નાશ થાય છે. જે ઉતમ બુધ્ધિવાળો પુરૂષ ગીતાના એક કે અડધા અધ્યાયનો અથવા એક અદધા શ્ર્લોકનો દરરોજ અભ્યાસ કરે છે. એ સુશર્માની જેમ ભક્ત થઈ જાય છે. શ્રી લક્ષ્મીજી બોલ્યા- સુશર્મા કોણ હતો? કઈ જ્ઞાતિનો હતો? કયા કારણે એની મુક્તિ થઈ?